La neutreso di Hispania en l'Unesma mondomilito permesis konvertar su en la provizoro di materiali por ambe parti, qua provokis ekonomiala prospero en Hispania. La burjodo di Hispaniana gripo en Hispania ed en altra loki, kun grava ekomoniala dis-acelereso en la posmilito, arivis a Hispania e la lando debizigis. La violento kontre l'indijena habitantaro en Hispaniana Maroko provokis su-levo e perdo di ta posedo en nord-Afrika ecepte Ceuta e Mililla en 1921, pos la Annual-dezastro. Alfonso 13m apogis la diktatoreso di Miguel Primo de Rivera, qua finigis la konstitucala monarkio en Hispani. Kun la helpo di Francia, Marokana teritorio rikuperigis (1925-1927) ma en 1930 la falio e la despopulareso dil rejo inter la sinistra desmisionigis Primo de Rivera. Repugnita pro la participado dil rejo en la diktatoreso, urbana habitantaro votis pro la republika kandidati en la municipala baloti di aprilo 1931. La rejo abandonis la lando e la Duesma Hispaniana republiko establisesis.